Missatge: Els disturbis arriben per primera vegada a Perpinyà París i altres ciutats de l'estat fa dies que pateixen incidents Els disturbis que des de fa onze dies pateixen els suburbis de París i altres ciutats de l'estat han arribat anit a Perpinyà, on han llençat un cotxe en flames contra una comissaria de policia. Els incidents més greus s'han registrat novament a París: hi han incendiat més de 800 vehicles, la policia ha detingut 180 persones i 34 agents han resultat ferits. Ahir al vespre, el president francès, Jacques Chirac, va parlar de la crisi per primera vegada per anunciar més contundència policial. Mentrestant, augmenten les crítiques a la gestió del problema per part del govern, a qui s'acusa de no atendre el fons de la qüestió: la precarietat amb què viuen els ciutadans dels suburbis parisencs i d'altres grans ciutats de l'estat. Font: VilaWeb.
Emocions: no emotion

Resposta: Mirar de cara Els joves que cremen cotxes saben que només d'aquesta manera algú mira els seus barris i es pregunta què està passant. Què està passant perquè l'atur sigui tan gran i deixe en la marginació bona part de la població juvenil que hi habita. Què està passant perquè joves nascuts a França, en molts casos fills de pares nascuts a França, siguin tractats com a estrangers només pel color de la pell o la religió que professen o molt pitjor encara pel barri on viuen. Què està passant, en definitiva, perquè el ministre de l'Interior puga dir que són «com a aquells» o que són 'xusma'. Els dos joves morts que hi ha a l'inici del conflicte corrien per escapar de la policia. No havien fet res, no tenien antecedents i aconseguien bones notes a l'institut. Per què corrien doncs? Segons han dit els seus amics, corrien simplement per fugir de la policia, una policia fortament racista que deté joves d'origen africà o magrebí sense cap excusa, es burla d'ells jugant a les comissaries durant hores i després els deixa tirats a terra en qualsevol cantonada, lluny de casa. Vicent Partal, VilaWeb.
Emocions: sadness, anger